קוסמולוגיה: פומורי

מתוך שיעור אינפליי:(זה שווה ערך לידע של קוסמולוגיה 2+)

יש לומר: פומור ביחיד. פומורי ברבים.

אז מהו בעצם פומור, ואיך כזה נוצר?

פומור הוא שילוב בין אדם לביין, בן אדם, הם אלו שמאכלסים את רוב העולם החומרי, וביינים, הם רוחות התולע שמאכלסות את רוב העולם הרוחני, וכאמור-יהיו סוגים רבים משניהם, חלשים בינוניים וחזקים.

פומור הוא אדם שהגיע למצב רוחני חלש, ויצר בתוכו מעין הפעלה של מצב דומה למתנת קריאה לתולע, מה שגרם לכך שרוחות ביינים בסביבתו- יבואו אליו.

דוגמא לזה...

כשהייתם בני אדם בלבד, בטח יצא לכם לראות או לשמוע על דברים שבפירוש מושכים תולע- אונס קבוצתי, או נסיון התאבדות, או רצח.

ככל שכל אחד מאלו, ואחרים, משפיעים יותר על בן האדם- היצור השברירי הזה שמסתובב שם בעולם החומרי, כך הסיכוי שמצבו הנפשי והרוחני נחלש, וכך הסיכוי שיבצע אפקט של קריאה לתולע, יהיה גדול יותר.

המצב הזה, של הקריאה, הוא מצב זמני של כמה ימים, בהם לבן האדם יש מצב גופני רוחני- שנקרא חור בנשמה, או חור תולע.

אל החור ייכנס ביין מתאים, ויתיישב שם, וישנה את המהות הרוחנית של האדם, ישנה אותו לאט לאט בתקופה של כמה שבועות או חודשים, ויהפוך אותו- מבן אדם שבמניין, לגזע אחר.

כעת הוא איננו בן אדם, כעת הוא משרת ישיר של התולע, כעת הוא ביין בגופו של אדם, וכעת הוא מתחיל את דרכו.

לחיות עם ביין בתוכך זה קשה. אתה צריך בתקופת החיים שלך כבן אדם לשרוד את המחשבות וההבנות של הביין. לא לכולם זה מצליח. לאלו שכן...הם מתקדמים ומתחזקים.

אזכיר לכם שיש ביינים בודדים שהפילו ספטחם של בוגרים ובכירים. לא כל הביינים חלשים, והם כבר לא בני אדם. בניגוד למה שהרבה חושבים טקס טיהור לא מטפל בהם או בביינים. הם תולע מטבעם- טקס טיהור מטפל בדברים שמושפעים מתולע, לא משפיע על פומורים וערפדים- הם לא יחזרו להיות בני אדם מטקס פשוט.

שאלות ותשובות שנשאלו בשיעור שהיה בנושא:

ש: כל בנאדם שעובר משהו כזה עשוי להפוך לפומור? איך אפשר להבדיל ביניהם לבין בנאדם רגיל, חוץ מגילוי תולע? יש דרכים לאתר ולמנוע את ההיווצרות של פומור לפני שהיא קורית? יש דרכים מיוחדות להילחם בהם שכדאי שכולנו נכיר? מה קורה לבן אדם אם הוא ממש-ממש-ממש לא מצליח להסתדר עם הביין? יש להם כוחות פיזיים שונים, תוחלת חיים שונה או יתרונות מיוחדים?

ת: כל בן אדם שעובר הישברות רוחנית ונפשית בעקבות מצב כזה, עשוי להיווצר בו חור שכזה, מרגע שנוצר החור, יבוא אליו ביין, ישנו שבט, אולי שמעת עליו, הוא נקרא האוקטנה- להם יש מתנת רוחות הנקראת גילוי קסם, המתנה הזו מאפשרת לזהות את החור.

ישנה מתנה של פילודוקסים, המאפשרת לדעת את צורת האמת, היא יכולה גם, לעזור לדעת שזה שמולך הוא פומור.

ניתן גם לעקוב אחרי האדם לאורך זמן, אם עולה חשד שהוא איננו בן אדם ואז את עלולה לדעת, שהוא פומור- אם תדעי היטב כיצד הם מתנהגים- זה כבר קורס, יותר מאשר שיעור בודד ליום שבת. דרכים אחרות פחות נפוצות- לעיתים תראו באומברה, ביין לכוד בקורי האורגת בתוך בניין, זו דרך סבירה לדעת שבבניין הזה יש פומור שחי בו- בדרך כלל זה יהיה ביין שקשור לאוכל הנשמות, מבחינה של עצלות.

להרוג אותו באומברה לא יהרוג אותו, אלא יחליש את הפומור. באופן כללי אם תיתקלי בביין שלא תצליחי להרוג, תדעי שהוא קשור לפומור... וברגע שעשית את זה הפומור בפיזי מוחלש.

שימו לב, יש פומורים, שכמוך יכולים לעבור את המעטפת, ויוכלו להילחם באומברה.

לגבי דרכים למנוע היווצרות לפני שהיא קורית- טיפול פסיכולוגי...או...קשירת רוח ווילד לאדם, אם את יודעת טקס קשירה, כשיש בו חור, תהפוך אותו לגורגון... קשירת רוח אורגת תהפוך אותו לדרון, ושניהם- שיעור אחר. רק אעיר שגורגון בדרך כלל לא יעבוד עם בן אדם.

כוחות פיזיים- כמובן, בהתאם לביין שבהם. כשהייתי גור כשרצתי עם הלהקה ראיתי אותם נלחמים בפומור של ביילפייר, למי שלא יודע- אש ירוקה באומברה אומרת בפירוש אש מתולעת. הוא היה מלא בכוחות של בנזין ואש. לגבי תוחלת חיים- בדרך כלל קצרה יותר. אלו שבעלי תוחלת ארוכה יותר....כדאי להתרחק מהם לפני שאני בכיר או מחנך.

ש: פומור ביחיד ופומורי ברבים אבל לא ציינת איך הם מתנהגים כרבים. יש להם איזו דרך התארגנות שהם 'מעדיפים'? כמו שנגיד אנחנו מעדיפים להקות וספטים אז הם מעדיפים...לא יודע לגור בביוב ולאכול פיצה? בנוסף האם הם מסוגלים לזהות אותנו בקלות רבה יותר או שגם להם זו משימה שתדרוש תשומת לב רבה?

ת: פומורי הם מחצית בני אדם ומחצית ביינים, כלומר כמו בני אדם, כאשר הם מכירים אחרים כמותם, יש להם נטייה ליצור קבוצות, שמעתי על חמישה פומורי שנלחמו יחד כאילו היו אחד, אומנו כיחידה אחת לוחמת והיו חיילים חזקים ומאיימים של חיית המלחמה, תמיד ידעו כיצד כל אחד מהאחרים מתכוון לתקוף והשלימו, כפי שאמרתי הם נמצאים בשרשרת הפיקוד וחיל הרגלים ומה שביניהם, כלומר כן, יש להם מבנים מסויימים בהם מספר פומורי עובדים יחדיו, אבל אני לא מכיר קבוצות מסויימות מאורגנות.

כנראה שאלו שמאורגנים, שורדים חיים ממושכים יותר, כי הם תומכים אחד באחר. לגבי צורת ההעדפות שלהם, זה משתנה בין סוגי הפומורי השונים, תמצא כאלו, תרגל אחריהם, ותלמד.

לגבי הדרכים שלהם לזהות אותנו...כן. כמו שלנו יש מתנות שמאפשרות לנו לזהות אותם, גם להם בתור חיילי המשמיד, יש את השיטות והכוחות שלהם, לאיתור לוחמיה של גאיה.

ש: יש סוגים שונים של ביינים ורוחות תולע, ממה שאני זוכר. זה אומר שיש סוגים שונים של פומורים.

ת: כמו שאמרתי קודם, לפומורי יש סוגים שונים, בין אם הם תחת חיית המלחמה, אוכל הנשמות או המשחית, לפי הביין המתיישב בתוכם, הם מתפתחים לצורה וסגנון מסויים. אחד יהיה ביילפייר, אחד יהיה הייבמיינד של שנאה לציונים, שישב בכמה חמאסניקים מעזה שנלחמו בצהל, כשזה ירה פגז על הבניין בו היו, והכעס והמלחמה שברה אותם כלכך חזק, שהתיישבו בתוך קבוצה של חמישה חמאסניקים, ביין בינוני, וארבעת הביינים הקטנים יותר שהיו בברוד שלו. ברוד- זה משפחה. שיעור אחר.

ש:אפשר להפריד בין הביין לבן-אדם אחרי שהוא כבר פומור?"

ת: שמעתי על זה שיש איזו מתנה של תיאורגים בכירים שעוזרת לזה אבל אני לא יודע את שמה. אוכל לשאול ולברר בשבילך. עד אז- הדרך שאני מכיר להפרדת ביין מהבן אדם ולבטל את היותו פומור, וובכן, זו תשובה פשוטה מאוד." הוא מניח על עצמו כף יד במרכז הראש שלו ומוריד אותה ישרה עד בין הרגליים שלו ואומר בעודו מחייך חיוך חשוף שיניים שלא מתאים כלכך לילד הגאיה שהוא "אתה לוקח גרזן, או חרב, טפרים, או כל נשק אחר שקרוב לליבך, וחוצה אותו לשניים. הוא כבר לא יהיה פומור."

ש: מה מרוויח ביין, מלהיקשר אל בן אדם שבור כלכך?

ת: הוא מרוויח גוף פיזי, ואפשרות להשפיע על המישור הגשמי. להשפיע ולהפיץ את הפרצוף של התולע שהוא משרת.

זהו שיעור שהיה אינפליי בזמן המשחק לגבי פומורי, תרצו עוד, ישנו ספר שנקרא The freak legion של וורלד אוף דארקנס, והוא מרחיב את הידע של התיאורג לגבי פומורי.

**דורש אישור מנחים!מנחים, תיצרו בבקשה רובריקה של קוסמולוגיה.**